27/05/2013 | Administración LocalMunicipal
Culleredo
Secretaría Xeral
Delegacións xenéricas

ANUNCIO Por resolución de data 10 de maio de 2013, a Alcaldía-Presidencia adoptou o acordo que na súa parte dispositiva di: “Primeiro. –Efectuar a favor de don Nicusor Adrian Sancho Garcia de la Reina e dona Evelia Tejuelo Quesada, membros da Xunta de Goberno Local e primeiro e sétimo tenentes de alcalde, respectivamente, as seguintes delegacións xenéricas correspondentes ás áreas que se relacionan: I. DON JOSE RAMÓN RIOBOO CASTRO, primeiro tenente de alcalde. Delégase neste concelleiro a dirección política da Área de Seguridade Cidadá e Información, así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afecten a terceiros. A) DE XEITO XENÉRICO: a) Tódalas competencias atribuídas á Alcaldía e comprendidas dentro da área de goberno citada que non estean declaradas indelegables polas normas ou ben que queden expresamente reservadas á Alcaldía ou atribuídas a outros órganos de goberno do Concello. Inclúese expresamente a facultade de dita-las resolucións que procedan nos procedementos de execución forzosa dos actos administrativos ditados en uso da delegación conferida. b) A resolución das peticións de acceso á información en trámite que correspondan a materias obxecto da delegación, que presenten os interesados no procedemento ou terceiras persoas que acrediten un interese lexítimo ou directo. c) A sinatura de propostas dirixidas á Alcaldía, ao Pleno ou a Xunta de Goberno Local en materias incluídas dentro do ámbito da delegación. d) O exercicio da potestade sancionadora nas materias comprendidas dentro da área de goberno, a excepción das materias de tráfico, circulación de vehículos a motor e seguridade vial. B) EN MATERIA DE SEGURIDADE CIDADA E PROTECCIÓN CIVIL: a) Exerce-la xefatura da Policía Local, sen prexuízo da xefatura superior de todo o persoal que corresponde ao alcalde. b) Aprobar as quendas de traballo da Policía Local. c) O outorgamento de licenzas para o uso especial de vía pública con mesas e cadeiras. II. DONA MARIA GUADALUPE POMBO CARRIL, sétima tenente de alcalde. Delégase nesta concelleira a dirección política da Área de Benestar e Muller, así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afecten a terceiros: A) DE XEITO XENÉRICO: a) Tódalas competencias atribuídas á Alcaldía e comprendidas dentro da área de goberno citada que non estean declaradas indelegables polas normas ou ben que queden expresamente reservadas á Alcaldía ou atribuídas a outros órganos de goberno do Concello. Inclúese expresamente a facultade de dita-las resolucións que procedan nos procedementos de execución forzosa dos actos administrativos ditados en uso da delegación conferida b) A resolución das peticións de acceso á información en trámite que correspondan a materias obxecto da delegación, que presenten os interesados no procedemento ou terceiras persoas que acrediten un interese lexítimo ou directo. c) A sinatura de propostas dirixidas á Alcaldía, ao Pleno ou a Xunta de Goberno Local en materias incluídas dentro do ámbito da delegación. d) O exercicio da potestade sancionadora nas materias comprendidas dentro da área de goberno. B) EN MATERIA DE BENESTAR: a) A resolución dos procedementos de solicitudes de prestacións sociais. b) A resolución das solicitudes de tarxetas de estacionamento para persoas con mobilidade reducida. c) A resolución das solicitudes de subvencións e axudas a particulares en materias incluídas dentro do ámbito da delegación, de acordo con que dispoñan as normas en vigor e as bases de execución do orzamento. Neste caso, a facultade de concesión de subvencións e axudas leva engadida a de aproba-lo gasto correspondente. Segundo. –Modificar as delegacións xenéricas conferidas por resolución da Alcaldía de data 22 de xuño de 2011 a prol dos concelleiros/as membros da Xunta de Goberno Local e tenentes de alcalde, dona María Alicia Ferreiro Varela e dona Dora Angelica Guerroum Ghafar, efectuando a favor das citadas concelleiras as seguintes delegacións: I. DONA MARIA ALICIA FERREIRO VARELA, segunda tenente de alcalde. Delégase nesta concelleira a dirección política da área de Administración Local e Cultura, así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afecten a terceiros. A) DE XEITO XENÉRICO: a) As competencias atribuídas á Alcaldía e comprendidas dentro da área de goberno citada que non estean declaradas indelegables polas normas ou ben que queden expresamente reservadas á Alcaldía ou atribuídas a outros órganos de goberno do Concello. Inclúese expresamente a facultade de dita-as resolucións que procedan nos procedementos de execución forzosa dos actos administrativos ditados en uso da delegación conferida. b) A resolución das peticións de acceso á información en trámite que correspondan a materias obxecto da delegación, que presenten os interesados no procedemento ou terceiras persoas que acrediten un interese lexítimo ou directo. c) A sinatura de propostas dirixidas á Alcaldía, ó Pleno ou á Xunta de Goberno Local en materias incluídas dentro do ámbito da delegación. d) O exercicio da potestade sancionadora nas materias comprendidas dentro da área de goberno. B) EN MATERIA DE PERSOAL: a) O exercicio das atribucións que correspondan nos procedementos de selección de persoal funcionario, de carreira ou interino, e laboral, permanente ou temporal non delegadas por esta Alcaldía noutros órganos de goberno. b) O exercicio das atribucións que correspondan nos concursos de provisión de postos de traballo do Concello (temporais ou definitivos) non delegados noutros órganos de goberno, agás os relativos a funcionarios de administración local con habilitación de carácter estatal, así como dos procedementos de provisión de postos de traballo do Concello mediante libre designación. c) A distribución das retribucións complementarias que non sexan fixas nin periódicas, referidas unicamente a gratificacións individuais, horas extraordinarias, quilometraxe do persoal, indemnizacións, dietas por asistencias a tribunais ou comisións de selección, asistencias a sesións de órganos colexiados de goberno, comisións informativas, comisión especial de contas, mesa de contratación, xunta de voceiros polos membros da Corporación. d) Resolver, autorizar, dispoñer o gasto, recoñecer a obriga e a ordenación do pagamento da nómina do persoal do Concello. e) A resolución das solicitudes de permisos, vacacións e licenzas do persoal, agás as relativas aos/ás funcionarios de Administración local con habilitación de carácter estatal, que corresponderán á Alcaldía. f) As resolucións relativas ás situacións administrativas do persoal, así como as referentes a recoñecemento de servizos previos, de consolidación de grao persoal, e trienios, agás nos casos de funcionarios de administración local con habilitación de carácter estatal, que corresponderá á Alcaldía. g) A concesión de anticipos ao persoal. h) O nomeamento de persoal funcionario, de carreira e interino, agás polo que respecta aos nomeamentos accidentais para suplir ausencias dos/as funcionarios/as con habilitación de carácter estatal, que se reservan á Alcaldía. i) A formalización dos contratos do persoal laboral, así como as súas prórrogas. j) Instruír e resolver os procedementos sancionadores en materia disciplinaria do persoal funcionario ou laboral do Concello. k) As resolucións sobre materias de acción social. l) A sinatura dos certificados de servizos previos do persoal ao servizo do Concello. II. DONA MARTA MARIA IGLESIAS BECERRA, sexta tenente de alcalde. Delégase nesta concelleira a dirección política da Área de Promoción Económica, Formación e Emprego, así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afectan a terceiros. A) DE XEITO XENÉRICO: a) As competencias atribuídas á Alcaldía e comprendidas dentro da área de goberno citada que non estean declaradas indelegables polas normas ou ben que queden expresamente reservadas á Alcaldía ou atribuídas a outros órganos de goberno do Concello. Inclúese expresamente a facultade de dita-as resolucións que procedan nos procedementos de execución forzosa dos actos administrativos ditados en uso da delegación conferida. b) A resolución das peticións de acceso á información en trámite que correspondan a materias obxecto da delegación, que presenten os interesados no procedemento ou terceiras persoas que acrediten un interese lexítimo ou directo. c) A sinatura de propostas dirixidas á Alcaldía, ó Pleno ou á Xunta de Goberno Local en materias incluídas dentro do ámbito da delegación. d) O exercicio da potestade sancionadora nas materias comprendidas dentro da área de goberno: B) EN MATERIA DE DINAMIZACIÓN LOCAL: a) As autorizacións para celebración de espectáculos públicos na vía pública, incluída a ocupación da mesma. b) A autorización da celebración de festas locais, incluída a autorización para a ocupación da vía pública con casetas, palcos e atraccións de feiras. c) As autorizacións para o exercicio da venda ambulante. Terceiro. –Manter nos mesmo termos a delegación xenérica efectuada por resolución de data 22 de xuño de 2011 a prol do terceiro tenente de alcalde, don Diego Antonio Taibo Monelos, da área de Urbanismo, así como a efectuada na mesma data a prol do cuarto tenente de alcalde, don Narciso Marzoa Martínez, da Área de Medio Ambiente, Servizos e Obras, que son as seguintes: I. DON DIEGO ANTONIO TAIBO MONELOS, terceiro tenente de alcalde. Delégase neste concelleiro a dirección política da área de Urbanismo, así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afecten a terceiros: a) De xeito xenérico tódalas competencias atribuídas ao alcalde e comprendidas dentro da área de goberno que non estean declaradas indelegables polas normas ou ben que estean expresamente atribuídas a outros órganos de goberno do Concello. Inclúese expresamente a facultade de dita-las resolucións que procedan nos procedementos de execución forzosa dos actos administrativos ditados en uso da delegación conferida. b) A resolución das peticións de información nos procedementos en trámite que correspondan a materias obxecto da delegación, que presenten interesados no procedemento ou terceiras persoas que acrediten un interese lexítimo e directo. c) O exercicio da potestade sancionadora nas materias comprendidas dentro da área de goberno. d) A sinatura de propostas dirixidas á Alcaldía, Pleno ou Xunta de Goberno Local en materias incluídas dentro do ámbito da delegación. e) Outorgamento e denegación de licenzas urbanísticas en uso das competencias municipais de intervención no uso e edificación do solo, de acordo co disposto pola Lei 9/2002, do 31 de decembro, de ordenación urbanística e protección do medio rural de Galicia, prórrogas de licenzas, cambios de titularidade, declaracións de caducidade e resolución de cantos incidentes se produzan nos expedientes de obras maiores, menores, usos, parcelacións, de primeira ocupación ou calquera outra actuación relacionada co previsto no artigo 194 da Lei 9/2002, sobre intervención na edificación e uso do solo. f) A concesión de licenzas para o exercicio de actividades. g) Ditar ordes de execución en relación ao deber de conservación, uso e rehabilitación regulados no artigo 9 e 199 da Lei 9/2002, excepto as relacionadas coa limpeza de fincas e cunetas. h) Ditar actos de trámite e resolución de expedientes de declaración de ruína. i) Ditar actos de trámite e actos definitivos en materia de protección e reposición da legalidade urbanística, incluída a adopción de medidas cautelares, a imposición de multas coercitivas ou outros medios de execución subsidiaria. j) A aprobación dos proxectos de urbanización. k) Autorizar a devolución de de garantías prestadas para garantir as obrigas de urbanizar. l) As atribucións conferidas ao alcalde nos procedementos de expropiación por razóns urbanísticas. ll) A concesión de subvencións a particulares en materias incluídas dentro do seu ámbito de delegación, de acordo co que dispoñan as normas en vigor e as bases de execución do orzamento. Neste caso, a facultade de concesión de subvencións leva engadida a de aproba-lo gasto correspondente. m) O exercicio da potestade sancionadora en materia urbanística, de acordo coa súa normativa específica. II.–DON NARCISO MARZOA MARTÍNEZ, cuarto tenente de alcalde. Delégase neste concelleiro a dirección política da área de medio ambiente, servizos e obras, así como o exercicio das seguintes atribucións da Alcaldía, delegación que inclúe a dirección dos servizos administrativos e a facultade de ditar actos administrativos que afecten a terceiros: a) De xeito xenérico tódalas competencias atribuídas ao alcalde e comprendidas dentro da área de goberno que non estean declaradas indelegables polas normas ou ben que estean expresamente atribuídas a outros órganos de goberno do Concello. Inclúese expresamente a facultade de dita-las resolucións que procedan nos procedementos de execución forzosa dos actos administrativos ditados en uso da delegación conferida. b) A resolución das peticións de información nos procedementos en trámite que correspondan a materias obxecto da delegación, que presenten os interesados no procedemento ou terceiras persoas que acrediten un interese lexítimo e directo. c) O exercicio da potestade sancionadora nas materias comprendidas dentro da área de goberno. d) A sinatura de propostas dirixidas á Alcaldía, Pleno ou Xunta de Goberno Local en materias incluídas dentro do ámbito da delegación. e) A aprobación dos proxectos de obras municipais. f) A concesión de licenzas para a posesión de animais potencialmente perigosos. g) O exercicio da potestade sancionadora nas materias incluídas na área de delegación. h) Autorización para o uso especial de dominio público local para a instalación de redes de saneamento e abastecemento de auga, enerxía eléctrica, gas e telefonía. i) A autorización para o uso especial do dominio público mediante entrada e saída de vehículos (vaos) j) Ditar ordes de execución en relación ao deber de conservación, uso e rehabilitación de fincas e cunetas, regulados no artigo 9 e 199 da Lei 9/2002. Cuarto. –A Alcaldía asumirá directamente a dirección da área de Presidencia e o exercicio das competencias relacionadas coas materias atribuídas á devandita área, así como a aprobación e formalización dos convenios de todo tipo que o Concello asine con particulares ou con outras administracións públicas, e que polo seu obxecto sexan competencia do alcalde, a resolución das reclamacións previas á vía civil e laboral reguladas nos artigos 120 e seguintes da Lei 30/1992, do 26 de novembro, a resolución das reclamacións de responsabilidade patrimonial dirixidas ao Concello, a resolución das peticións de acceso á información presentadas polos membros da Corporación, as resolucións de creación, modificación e supresión de ficheiros de carácter persoal, consonte o disposto na Lei orgánica 15/1999, do 13 de decembro, os procedementos de exercicio dos dereitos de acceso, rectificación, oposición e cancelación recoñecidos pola Lei orgánica 15/1999, do 13 de decembro, a resolución dos procedementos de inscrición de asociacións no rexistro municipal de asociacións, o exercicio da potestade sancionadora en materia de tráfico, circulación de vehículos a motor e seguridade víal, os procedementos de alta, baixa no rexistro municipal de unións de feito do Concello, os procedementos de alta, baixa e variación no padrón municipal de habitantes, a sinatura do visto e prace dos certificados, transporte público en vehículos de clase A) ou autoturismos, servizos de asesoría xurídica, a distribución do complemento de produtividade ao persoal funcionario e laboral e en xeral, e de xeito residual, aquelas funcións atribuídas á Alcaldía pola normativa vixente que non estean asignadas a unha concreta área de goberno. Quinto. –As delegacións xenéricas acordadas nos apartados anteriores da presente resolución suxetaranse ó seguinte réxime xurídico: a) Os actos que o órgano delegado dite no exercicio das atribucións que se lle delegaron enténdense ditados polo órgano delegante, correspondendo a este, en consecuencia a resolución dos recursos de reposición que poidan interpoñerse. b) O exercicio das facultades por delegación deberá facerse constar nas resolucións que se diten, en conformidade co que dispón o artigo 14 da Lei 30/1992, do 26 de novembro. c) O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. d) A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. e) A Alcaldía poderá avogar en calquera momento o coñecemento dun asunto determinado de acordo co que dispón o artigo 14 da Lei 30/1992, do 26 de novembro. f) Corresponderá á Alcaldía resolve-las posibles dúbidas que se formulen en relación coa aplicación desta resolución, así como os conflitos positivos ou negativos de competencias que poidan xurdir entre os órganos delegados en relación co exercicio dunha concreta función. Sexto. –Esta resolución será efectiva desde o día seguinte ao da súa sinatura, e será publicada no Boletín Oficial da Provincia da Coruña en cumprimento do que dispoñen os artigos 44 e 46 do Real decreto 2568/1986, do 28 de novembro. Asemade, esta resolución será notificada aos/ás interesados/as para a súa aceptación, facéndolles saber que, de acordo co que dispón o artigo 114 do Real decreto 2568/1986, a delegación entenderase aceptada tacitamente se no prazo de tres días hábiles contados dende a notificación non realizan ningunha manifestación expresa no senso contrario ante o órgano delegante.” O que se publica en cumprimento do disposto no art.44.2 do precitado texto legal. Culleredo, 13 de maio de 2013. O alcalde Asdo.: Julio Sacristán de Diego